open-index/open-wikipedia-markdown huggingface dataset:
Mergežeris (Zarasų r.)

**Mergežeris** – ežeras Lietuvoje, Zarasų rajone, 4 km į šiaurės rytus nuo Salako, Giteniškės miške, 0,5 km į šiaurės vakarus nuo Luodžio ežero. Ežero ilgis iš pietvakarių į šiaurės rytus – 0,32 km, plotis – iki 0,17 km. Altitudė 151,6 m. Šiaurinis krantas aukštas, kiti – žemi, rytinis krantas pelkėtas – prasideda Mergežerio pelkė. Krantai ištisai apaugę medžiais ir krūmais. Ežeras nenutekantis, priklauso Luodžio ežero baseinui.

## Šaltiniai
Modzu

**Modzi** (墨子, *Mòzǐ*; 470 m. pr. m. e. – 391 m. pr. m. e.) – kinų filosofas, moizmo pradininkas, žinomas beveik vien iš jo mokymų sąvado „Modzu“, kuris galutinai susiformavo jau po Modzi mirties.

Modzi gimė praėjus keleriems metams po Konfucijaus mirties Tengdžou, Šandongo provincijoje, skurdžiai gyvenusių amatininkų šeimoje. Užaugęs dirbo kilmingų asmenų rūmuose, vėliau buvo valstybės tarnautojas. Įsteigė valstybės tarnautojų bei patarėjų mokyklą.

Davė pradžią moistinei filosofijos mokyklai, besiremiančiai askezės ir pacifizmo principais. Moizmas sunyko III–II a. pr. m. e. (netrukus po Kinijos suvienijimo), tačiau atgimė XX a. pradžioje.
Mergežeriukas

**Mergežeriukas** – ežeras Lietuvoje, Zarasų rajone, 3,5 km į šiaurės rytus nuo Salako, 0,3 km į šiaurės vakarus nuo Luodžio ežero, Giteniškės miške. Ežero ilgis iš pietvakarių į šiaurės rytus – 0,28 km, plotis – iki 0,09 km. Altitudė 151,6 m. Krantai žemi, plačiai užpelkėję, tik dalis rytinio kranto aukštokas ir sausas. Ežeras telkšo virš 40 ha dydžio miškingoje Mergežerio pelkėje, ištįsusioje iš šiaurės rytų į pietvakarius virš 2 km. Mergežeriuko ežeras nenutekantis, priklauso Luodžio ežero baseinui.

## Šaltiniai
Yo-Yo Ma

**Jo-Jo Ma** (, , g. 1955 m. spalio 7 d. Paryžiuje) – Kinijos–JAV violončelininkas, žmogaus teisių aktyvistas.

Jo-Jo Ma gimė Paryžiuje, paskui persikėlė į Niujorką. Violončele pradėjo groti keturių su pusę metų amžiaus, baigė Juiliardo mokyklą ir Harvardo universitetą. Yra atlikęs kūrinius kaip solistas kartu su orkestrais. Ma yra laimėjęs 19 Grammy apdovanojimų ir išleidęs apie 90 albumų.

Kartu su klasikine muzika, Ma repertuare taip pat yra liaudies muzika, tokia kaip amerikietiška bliugraso muzika, tradicinės kinų liaudies dainos, Argentinos kompozitoriaus Astoro Piacolos tango kūriniai, braziliška muzika. Jis yra dirbęs kartu su džiazo dainininku Bobbiu MakFerinu, gitaristais Karlosu Santana ir Džeimsu Teiloru, Serchijumi Asadu. Ma pagrindinė violončelė yra pagaminta italų meistro Domeniko Montanjanos 1733 m. ir yra verta apie 2,5 mln. JAV dolerių.

Jo-Jo Ma nuo 2006 m. yra Jungtinių Tautų taikos ambasadorius.

## Šaltiniai
Piano Man

**„Piano Man“** – antrasis studijinis amerikiečių atlikėjo Billy Joel albumas, išleistas 1973 m. lapkričio 9 d. Albumo daina tokiu pačiu pavadinimu „Piano Man“ nupasakoja apie Joel'io gyvenimą, grojant viename Los Andželo bare. Ji pasiekė 25-ą vietą Billboard Hot 100 sąraše ir 4-ą vietą Adult Contemporary singlų pardavimuose. Singlai „Travelin' Prayer“ bei „Worse Comes to Worst“ pasiekė 77-ą ir 80-ą vietas tame pačiame Hot 100. O pats albumas užėmė 27-ą vietą Billboard 200 sąraše. „Piano Man“ 1975 m. tapo auksiniu.

2011 m. lapkritį „Columbia Records“ išleido dviejų diskų šio albumo leidimą. 

## Kolektyvas

* Billy Joel – akustinė gitara, vargonai, elektrinis pianinas, armonika, vokalai
* Michael Omartian – akordeonas, aranžuotės (dainos nr. 1-4; 6-10)
* Jimmie Haskell – aranžuotė (daina nr. 5)
* Richard Bennett – gitaros
* Larry Carlton – gitaros
* Dean Parks – gitaros
* Eric Weissberg – banža, pedalinė plieninė gitara
* Fred Heilbrun – banža
* Wilton Felder – bosinė gitara
* Emory Gordy Jr. – bosinė gitara
* Ron Tutt – būgnai (dainos nr. 1–9)
* Rhys Clark – būgnai (daina nr. 10)
* Billy Armstrong – smuikas
* Laura Creamer – pritariamieji vokalai
* Mark Creamer – pritariamieji vokalai
* Susan Steward – pritariamieji vokalai

## Dainų sąrašas
Visas dainas parašė Billy Joel.

#### Pirmoji pusė

# „Travelin' Prayer“ – 4:16
# „Piano Man“ – 5:37
# „Ain't No Crime“ – 3:20
# „You're My Home“ – 3:14
# „The Ballad of Billy the Kid“ – 5:35

#### Antroji pusė

# „Worse Comes to Worst“ – 3:28
# „Stop in Nevada“ – 3:40
# „If I Only Had the Words (To Tell You)“ – 3:35
# „Somewhere Along the Line“ – 3:17
# „Captain Jack“ – 7:15

### 2011 m. „Legacy Edition“ antrojo disko papildomi įrašai
Antrasis diskas: gyvai „Sigma Sound Studios“, Filadelfijoje, Pensilvanijoje, 1972 m. balandžio 15 d.

# „Introduction by Ed Sciaky“ – 0:29
# „Falling of the Rain“ – 2:33
# „Intro to Travelin' Prayer“ – 0:17
# „Travelin' Prayer“ – 3:11
# „Intro to Billy the Kid“ – 0:50
# „The Ballad of Billy the Kid“ – 5:36
# „Intro to She's Got a Way“ – 1:03
# „She's Got a Way“ – 3:08
# „Intro to Everybody Loves You Now“ – 1:19
# „Everybody Loves You Now“ – 2:56
# „Intro to Nocturne“ – 0:59
# „Nocturne“ – 2:46
# „Station ID and Intro to Turn Around“ – 1:31
# „Turn Around“ – 3:26
# „Intro to Long, Long Time“ – 1:19
# „Long, Long Time“ – 4:46
# „Intro to Captain Jack“ – 1:19
# „Captain Jack“ – 6:56
# „Intro to Josephine“ – 1:40
# „Josephine“ – 3:23
# „Intro to Rosalinda“ – 0:33
# „Rosalinda“ – 3:03
# „Tomorrow Is Today“ – 5:11

## Pardavimai ir sertifikavimas

### Savaitiniai pardavimai



### Pardavimai metų gale

### Sertifikacijos

## Šaltiniai
Merkio ežeras

**Merkio ežeras** – ežeras Lietuvoje, Zarasų rajone, 3 km į vakarus nuo Antalieptės. Ežero ilgis iš šiaurės vakarų į pietryčius – 0,22 km, plotis – iki 0,14 km. Altitudė 143,8 m. Krantai žemi, pelkėti, ištisai apaugę medžiais ir krūmais. Ežerą supa Pašlapės miškas, tik šiaurinėje pakrantėje plyti dirbami laukai. Šiaurėje išteka upelis link žuvininkystės ūkio tvenkinio (Šventosios upės baseinas).

## Šaltiniai
Mirelka

**Mirelka** – ežeras Lietuvoje, Zarasų rajone ir Latvijoje, Aukštutinės Dauguvos savivaldybėje, 1 km į šiaurės rytus nuo Turmanto. Lietuvai priklauso pusė ežero ploto. Ežero ilgis iš vakarų į rytus – 0,18 km, plotis – iki 0,06 km. Altitudė 129,9 m. Krantai žemi, pelkėti. Šiaurvakarinė, vakarinė pakrantės apaugusios mišku, kitose pakrantėse plyti pievos. Iš šiaurės vakarų į rytus ežerą prateka Straumenės upelis (Skirnos intakas, Dauguvos baseinas).

## Šaltiniai
Anglijos moterų futbolo rinktinė

**Anglijos moterų futbolo rinktinė** – Anglijai atstovaujanti nacionalinė moterų futbolo komanda, kurią kontroliuoja Futbolo Asociacija. Rinktinė 2022 ir 2025 m. tapo Europos čempione.

## Dalyvavimas čempionatuose
### Pasaulio čempionatas
} 1991|| colspan="8"| *Nepateko*
|-
|| 1995|| Ketvirtfinalis || 4 || 2 || 0 || 2 || 6 || 9 || −3
|-
|| 1999|| colspan="8"| *Nepateko*
|-
|| 2003|| colspan="8"| *Nepateko*
|-
|| 2007|| Ketvirtfinalis || 4||1||2||1||8||6||+2
|-
|| 2011|| Ketvirtfinalis || 4||2||2||0||6||3||+3
|-
|| 2015||  || 7||5||0||2||10||7||+3
|-
|| 2019|| 4 vieta || 7 || 5 || 0 || 2 || 13 || 5 || +8
|-
!Iš viso!!5/8!!26!!15!!4!!7!!43!!30!!+13
|}

## Nuorodos
* Oficiali svetainė

## Šaltiniai
Škotijos moterų futbolo rinktinė

**Škotijos moterų futbolo rinktinė** – Škotijai atstovaujanti nacionalinė moterų futbolo komanda, kurią kontroliuoja Škotijos futbolo asociacija. 

## Dalyvavimas čempionatuose
### Pasaulio čempionatas
} 1991|| colspan="8"| *Nedalyvavo atrankoje*
|-
|| 1995|| colspan="8"| *Nepateko*
|-
|| 1999|| colspan="8"| *Nepateko*
|-
|| 2003|| colspan="8"| *Nepateko*
|-
|| 2007|| colspan="8"| *Nepateko*
|-
|| 2011|| colspan="8"| *Nepateko*
|-
|| 2015|| colspan="8"| *Nepateko*
|-
|| 2019|| Grupių varžybos || 3 || 0 || 1 || 2 || 5 || 7 || –2
|-
!Iš viso!!1/8!!3!!0!!1!!2!!5!!7!! –2
|}

## Nuorodos
* Oficiali svetainė
Norvegijos moterų futbolo rinktinė

**Norvegijos moterų futbolo rinktinė** – Norvegijai atstovaujanti nacionalinė moterų futbolo komanda, kurią kontroliuoja Norvegijos futbolo asociacija. 

## Dalyvavimas čempionatuose
### Olimpinės žaidynės

### Pasaulio čempionatas
} 1991||  || 6||4||0||2||14||10 || +4
|-
|| 1995||  ||6||6||0||0||23||1 || +22
|-
|| 1999|| 4 vieta || 6||4||1||1||16||8 || +8
|-
|| 2003|| Ketvirtfinalis || 4||2||0||2||10||6 || +4
|-
|| 2007|| 4 vieta || 6||3||1||2||12||11 || +1
|-
|| 2011|| Grupių etapas || 3||1||0||2||2||5 || -3
|-
|| 2015|| Aštuntfinalis || 4||2||1||1||9||4 || +5
|-
|| 2019|| Aštuntfinalis || 5 || 2 || 1 || 2 || 7 || 7 || 0
|-
|**Iš viso**||8/8||40||24||4||12||93||52|| +41
|}

## Nuorodos
* Oficiali svetainė
Italijos moterų futbolo rinktinė

**Italijos moterų futbolo rinktinė** – Italijai atstovaujanti nacionalinė moterų futbolo komanda, kurią kontroliuoja Italijos futbolo federacija. 

## Dalyvavimas čempionatuose
### Olimpinės žaidynės

### Pasaulio čempionatas
} 1991|| Ketvirtfinalis|| 4||2||1||1||8||5||+3
|-
|| 1995|| colspan="8"| *Nepateko*
|-
|| 1999|| Grupių varžybos ||3||1||1||1||3||3||0
|-
|| 2003|| colspan="8"| *Nepateko*
|-
|| 2007|| colspan="8"| *Nepateko*
|-
|| 2011||colspan="8"| *Nepateko*
|-
|| 2015|| colspan="8"| *Nepateko*
|-
|| 2019|| Ketvirtfinalis || 3 || 1 || 0 || 2 || 3|| 8 || -5
|-
|/ 2023|| Grupių varžybos ||3||1||1||1||3||3||0
|-
!Iš viso!!4/12!!15!!7!!1!!7!!23!!20!!+3
|}

## Sudėtis
Rinktinės sudėtis 2025 m. birželį.

 

## Nuorodos
* Oficiali svetainė

## Šaltiniai
Jamaikos moterų futbolo rinktinė

**Jamaikos moterų futbolo rinktinė** – Jamaikai atstovaujanti nacionalinė moterų futbolo komanda, kurią kontroliuoja Jamaikos futbolo federacija. 

## Dalyvavimas čempionatuose
### Olimpinės žaidynės

### Pasaulio čempionatas
} 1991|| colspan="8"| *Nepateko*
|-
|| 1995|| colspan="8"| *Nepateko*
|-
|| 1999|| colspan="8"| *Nepateko*
|-
|| 2003|| colspan="8"| *Nepateko*
|-
|| 2007|| colspan="8"| *Nepateko*
|-
|| 2011||colspan="8"| *Nepateko*
|-
|| 2015|| colspan="8"| *Nepateko*
|-
|| 2019|| Grupių varžybos || 3 || 0 || 0 || 3 || 1 || 12 || –11
|-	
||/ 2023|| colspan="8"| *Pateko*
|-
! Iš viso!!2/9!! 3!!0!!0!!3!!1!!12!! –11
|}

## Nuorodos
* Oficiali svetainė
Nyderlandų moterų futbolo rinktinė

**Nyderlandų moterų futbolo rinktinė** – Nyderlandus atstovaujanti nacionalinė moterų futbolo komanda, kurią kontroliuoja Nyderlandų futbolo asociacija. Joje rungtyniavo Lieke Martens, bei eilė kitų moterų futbolo žvaigždžių.

## Dalyvavimas čempionatuose
### Olimpinės žaidynės

### Pasaulio čempionatas
} 1991|| colspan="8"| *Nepateko*
|-
|| 1995|| colspan="8"| *Nepateko*
|-
|| 1999|| colspan="8"| *Nepateko*
|-
|| 2003|| colspan="8"| *Nepateko*
|-
|| 2007|| colspan="8"| *Nepateko*
|-
|| 2011||colspan="8"| *Nepateko*
|-
|| 2015|| Atkrentamosios || 4 || 1 || 1 || 2 || 3 || 4 || -1
|-
|| 2019||  || 7 || 6 || 0 || 1 || 11 || 5 || +6
|-
|**Iš viso**||2/8|| 11 || 7 || 1 || 3 || 14 || 9 || +5
|}

## Nuorodos
* Oficiali svetainė
Narinis (Zarasų r., Salako sen.)

**Narinis** – ežeras Lietuvoje, Zarasų rajone, 8 km į pietvakarius nuo Salako. Ežero ilgis iš pietvakarių į šiaurės rytus – 0,61 km, plotis – iki 0,2 km. Altitudė 163,5 m. Krantai žemi, pietinis ir rytinis pelkėti, apaugę medžiais ir krūmais. Ežerą supa Joniškio ir Minčios miškai. Šiaurės rytuose įteka upelis iš netoliese telkšančio Ešerinio ežero, o šiaurėje išteka upelis link Ligajų ežero (Ligajos upės baseinas).

## Šaltiniai
Nečeskas

**Nečeskas** – ežeras Lietuvoje, Zarasų rajone, 5 km į šiaurės vakarus nuo Salako, Biržūnų kaime. Ežero ilgis iš šiaurės vakarų į pietryčius – 0,38 km, plotis – iki 0,21 km. Altitudė 151,7 m. Rytinis ir pietinis krantai aukštoki, kiti žemi, šiaurėje pelkėti. Krantai apaugę siauru medžių ir krūmų ruožu. Aplinkui stovi gyvenamieji namai, plyti pievos. Šiaurėje išteka upelis link netoliese telkšančio Biržūnėlio ežero (Šventosios upės baseinas). Vakarinėje pakrantėje įsikūręs Nečeskų kaimas, veikia kaimo turizmo sodyba, eina kelias .

## Šaltiniai
Mozabitai

**Mozabitai** – Alžyro berberų tauta, gyvenanti Mzabo slėnyje. Jie kalba mozabitų kalba, kuri priklauso zenati kalboms, o ši Semitų-chamitų kalboms. Dauguma jų kalba Magrebo arabų kalba. Mozabitai yra ibadi musululmonai, bet buvo nedidelė žydų bendruomenė.

Mozabitai gyvena Gardajos, Beni Isgueno, El Ateufo, Melikos ir Bounouros oazėse ir dar dviejose oazėse šiaurėje: Berianės ir Gueraros.
Narinis (Zarasų r., Degučių sen.)

**Narinis** – ežeras Lietuvoje, Zarasų rajone, 5 km į pietvakarius nuo Degučių, Antalieptės HE tvenkinio pusiasalyje. Ežero ilgis iš šiaurės vakarų į pietryčius – 0,24 km, plotis – iki 0,14 km. Altitudė 144,4 m. Krantai neaukšti, apaugę medžiais. Ežerą supa miškas, tik šiaurinėje pakrantėje plyti pievos, įsikūręs Galminių kaimas. Ežeras nenutekantis, priklauso Šventosios upės baseinui.

## Šaltiniai
Paberžių ežeras

**Paberžių ežeras** () – ežeras Lietuvoje, Zarasų rajone ir Latvijoje, Aukštutinės Dauguvos savivaldybėje, 9,5 km į šiaurę nuo Suvieko. Ežero ilgis iš pietvakarių į šiaurės rytus – 0,8 km, plotis – iki 0,32 km. Altitudė 134,6 m. Lietuvoje yra tik 1,54 ha ežero. Pietvakarinis krantas aukštas, apaugęs medžiais, kiti krantai žemi, vietomis pelkėti. Pakrantėse plyti pievos ir dirbami laukai. Šiaurės rytuose išteka upelis link Lustbergo ežero (Lukštos upės baseinas). Prie ežero Latvijoje įsikūręs Paberžių kaimas.

## Šaltiniai
Pietų Korėjos moterų futbolo rinktinė

**Pietų Korėjos moterų futbolo rinktinė** – Pietų Korėjai atstovaujanti nacionalinė moterų futbolo komanda, kurią kontroliuoja Korėjos futbolo asociacija. 

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Pajuodis

**Pajuodis** – ežeras Lietuvoje, Zarasų rajone, 7,5 km į rytus nuo Dusetų. Ežero ilgis iš šiaurės vakarų į pietryčius – 0,31 km, plotis – iki 0,2 km. Altitudė 144,9 m. Krantai aukšti, tik pietrytinis krantas žemas ir pelkėtas. Ežerą iš visų pusių supa miškas. Pajuodžio ežeras nenutekantis, priklauso Juškų upelio intako Kiaulinio baseinui.

## Šaltiniai
Pakalninis

**Pakalninis** – ežeras Lietuvoje, Zarasų rajone, 4,5 km į rytus nuo Dusetų. Ežero ilgis iš pietvakarių į šiaurės rytus – 0,7 km, plotis – iki 0,35 km. Altitudė 135 m. Kranto linija vingiuota. Vakarinis ir rytinis krantai aukšti, pietinis žemas ir pelkėtas. Iš vakarų ir pietų ežerą supa Molinakalnio miškas, šiaurinėje ir rytinėje pakrantėse plyti pievos, vietomis dirbami laukai. Šiaurės vakaruose išteka Zaduojos upelė link Latviškio ežero (Sartų ežero baseinas). Šalia įsikūręs Jodaugių kaimas.

## Šaltiniai
Nigerijos moterų futbolo rinktinė

**Nigerijos moterų futbolo rinktinė** – Nigerijai atstovaujanti nacionalinė moterų futbolo komanda, kurią kontroliuoja Nigerijos futbolo federacija. 

## Dalyvavimas čempionatuose
### Olimpinės žaidynės

### Pasaulio čempionatas
} 1991|| Grupių etapas ||3||0||0||3||0||7 || -7
|-
|| 1995|| Grupių etapas ||3||0||1||2||5||14 || -9
|-
|| 1999|| Ketvirtfinalis ||4||2||0||2||8||12 || -4
|-
|| 2003|| Grupių etapas ||3||0||0||3||0||11 || -11
|-
|| 2007|| Grupių etapas ||3||0||1||2||1||4 || -3
|-
|| 2011|| Grupių etapas ||3||1||0||2||1||2 || -1
|-
|| 2015|| Grupių etapas||3||0||1||2||3||6 || -3
|-	
|| 2019|| Aštuntfinalis || 4 || 1 || 0 || 3 || 2 || 7 || -5
|-	
||/ 2023|| colspan="8"| *Pateko*
|-
|**Iš viso**||9/9||23||4||2||17||20||63 || -43
|}

## Nuorodos
* Oficiali svetainė
Paliedis

**Paliedis** – ežerėlis Lietuvoje, Zarasų rajone, 1,5 km į rytus nuo Antalieptės. Ežeras beveik apvalus, jo skersmuo ~ 0,1 km. Altitudė 127,7 m. Krantai žemi, šiaurėje ir rytuose pelkėti, ištisai apaugę medžiais ir krūmynais. Aplink ežerą plyti pievos, dirbami laukai, auga miškeliai. Vakaruose išteka upelis link Liedžio ežero (Šventosios upės baseinas). Šalia įsikūrę Svigarių ir Purvynės kaimai.

## Šaltiniai
Palšinis (Zarasų r.)

**Palšinis** – ežeras Lietuvoje, Zarasų rajone, 2 km į pietvakarius nuo Degučių, Gražutės miške. Ežero ilgis iš šiaurės vakarų į pietryčius – 0,16 km, plotis – iki 0,1 km. Altitudė 144,9 m. Krantai žemi, pelkėti, apaugę medžiais. Ežeras nenutekantis, priklauso Pranelgėlio upelio baseinui (Šventosios upės baseinas).

## Šaltiniai
Pastovys (Zarasų r.)

**Pastovys** – ežerėlis Lietuvoje, Zarasų rajone, 1 km į pietryčius nuo Degučių, Gražutės miške. Ežerėlio ilgis iš šiaurės vakarų į pietryčius – 0,11 km, plotis – iki 0,065 km. Altitudė 149,4 m. Krantai žemi ir pelkėti, apaugę medžiais ir krūmais. Ežeras telkšo ~ 8 ha dydžio Ažukalnio pelkėje. Ežerėlį prateka bevardis upelis iš rytuose esančio Ažukalnio ežero link Antalieptės HE tvenkinio (Šventosios upės baseinas).

## Šaltiniai
Erton Fejzullahu

**Ertonas Fejzulahu** (*Erton Fejzullahu*; g. 1988 m. balandžio 9 d.) – iš Kosovo kilęs futbolininkas, puolėjas. Buvęs Vilniaus „Žalgirio“ narys.

## Karjera
Mitrovicoje (dabartinis Kosovas) gimęs žaidėjas nuo trejų metų augo Švedijoje ir turi trijų šalių – Kosovo, Albanijos bei Švedijos pilietybes.

Yra žaidęs Olandijos, Norvegijos, Danijos, Kinijos komandose.

2019 m. kovo mėn. tapo Vilniaus „Žalgirio“ nariu. 2019 m. lapkričio 18 d. pranešta, kad žaidėjas paliko komandą pasibaigus sportinės veiklos sutarčiai. Per tą laiką A lygoje sužaidė septynis mačus ir pelnė du įvarčius.
Birželio mėnesį jis patyrę sunkią traumą, dėl kurios sezonas jam baigėsi anksčiau laiko.

## Rinktinės
Švedų jaunimo rinktinėje pavyko pasižymėti 7 kartus, o vyrų rinktinėje per 5 rungtynes įmušė 3 įvarčius.

2017 m. puolėjas atstovavo ir tarptautinio pripažinimo sulaukusiai Kosovo rinktinei.

## Šaltiniai

## Nuorodos
* Globalsportsarchive
* national-football-teams.com (anglų k.)
Pierre Boulez

**Pjeras Lui Žozefas Bulezas** (*Pierre Louis Joseph Boulez*; 1925 m. kovo 26 d. – 2016 m. sausio 5 d.) – Prancūzijos kompozitorius, dirigentas. Vienas žymiausių XX a. antros pusės pasaulio kompozitorių bei avangardinės muzikos atstovų.

## Biografija
Pjeras Bulezas studijavo Paryžiaus konservatorijoje, lankė Olivjė Mesiano, Renė Leibovico klases. 1971–1975 m. Bulezas dirbo BBC simfoninio orkestro, 1971–1977 m. Niujorko filharmonijos orkestro vyriausiuoju dirigentu. Dirigavo žymiausiems Europos ir Jungtinių Amerikos Valstijų orkestrams, tarp jų – Paryžiaus orkestrui, Berlyno filharmonijos, Čikagos simfoniniam orkestrui, Klivlando orkestrui, atliko daugelio XX a. kompozitorių (Antono Vėberno, Arnoldo Šionbergo, Klodo Debiusi) kūrinių. 1977–1992 m. Pjeras Bulezas vadovavo savo įkurtam Muzikos akustikos tyrimo ir koordinavimo institutui.

Pjeras Bulezas apdovanotas 27 „Grammy“ apdovanojimais (tarp jų – už visą kūrybą, 2015 m.), Venecijos bienalės „Auksiniu liūtu“ už visą kūrybą (2012 m.).

## Kūryba

Pjeras Bulezas tęsė Antono Vėberno, Klodo Debiusi tradicijas. Taikė serializmo techniką, vystė aleatorinę, konkrečiąją muziką, vėliau daug dirbo su elektronine muzika. Sukūrė muzikos kinui, teatrui, radijui. Parašė esė apie muziką.

Žymiausi kūriniai:
* sonatina fleitai ir fortepijonui (1946 m.)
* Vestuvių išvaizda (*Le visage nuptial*, sopranui, altui ir kameriniam orkestrui, 1946 m.)
* 3 sonatos fortepijonui (1946, 1948, 1957 m.)
* Vandenų saulė (*Le Soleil des eaux*, sopranui, tenorui, bosui ir orkestrui, 1948 m.)
* Knyga kvartetui (*Livre pour quatuor*, styginių kvartetui, 1948 m.)
* Polifonija X (*Polyphonie X*, 18 instrumentų, 1951 m.)
* Struktūros I (*Structures I*, 2 fortepijonams, 1952 m.)
* Plaktukas be šeimininko (*Le marteau sans mâitre*, altui ir 6 instrumentams, 1954 m.)
* Etiudai I ir Etiudai II (1951 m.)
* sonata fortepijonui Nr. 3 (1957 m.)
* Struktūros II (*Structures II*, 2 fortepijonams, 1961 m.)
* Klostė ant klostės (*Pli selon pli*, sopranui ir orkestrui)
* Kamingsas yra poetas (*Cummings ist der Dichter*, 16 solo balsų ir 24 instrumentams, pagal E. E. Kamingso žodžius, 1970–1988 m.)
* Ritualas Bruno Madernos atminimui (*Rituel in memoriam [[Bruno Maderna]]*, orkestrui 1974–1975 m.)
* Atsakymas (*Réponse*, 6 solistams instrumentininkams, kameriniam ansambliui ir elektronikai, 1981 m.)

## Šaltiniai
Don't Shoot Me I'm Only the Piano Player

**„Don't Shoot Me I'm Only the Piano Player“** – šeštasis studijinis britų atlikėjo Elton John albumas, išleistas 1973 m. sausį leidėjų kompanijos „DJM Records“. Tai buvo antras iš eilės jo albumas, pakilęs į pirmąją vietą Jungtinėse Valstijose, įskaitant ir pirmąjį jo singlą, pasiekusį pirmąją vietą ir JAV, ir Kanadoje – „Crocodile Rock“. Panašios sėkmės susilaukė ir hitas-singlas „Daniel“, antrą kartą per jo karjerą Kanadoje pasiekęs pirmąją vietą, pagal RPM Top Singles Chart sąrašą. Jungtinėje Karalystėje „Daniel“ siekė 4-ąją vietą, vienu laiptu aukščiau už „Crocodile Rock“.

## Dainų sąrašas
Visas dainas parašė Elton John ir Bernie Taupin.

#### Pirmoji pusė

# „Daniel“ – 3:54
# „Teacher I Need You“ – 4:10
# „Elderberry Wine“ – 3:34
# „Blues for My Baby and Me“ – 5:42
# „Midnight Creeper“ – 3:55

#### Antroji pusė

# „Have Mercy on the Criminal“ – 5:57
# „I'm Gonna Be a Teenage Idol“ – 3:55
# „Texan Love Song“ – 3:33
# „Crocodile Rock“ – 3:58
# „High Flying Bird“ – 4:12

### Papildomi įrašai (1995–1996 Mercury ir Rocket pateikimas)

# „Screw You (Young Man's Blues)“ – 4:43
# „Jack Rabbit“ – 1:49
# „Whenever You're Ready (We'll Go Steady Again)“ – 2:51
# „Skyline Pigeon“ (pianino versija) – 3:56

## Išnašos
Blood on the Dance Floor: HIStory in the Mix

**„Blood on the Dance Floor: HIStory in the Mix“** – remiksinis amerikiečių atlikėjo Michael Jackson albumas, išleistas 1997 m. gegužės 20 d. Tai antrasis albumas išleistas, paties Džeksono leidėjų kompanijos MJJ Productions. Albumas susideda iš 8 ankstesnio albumo „HIStory“ remiksuotų dainų ir 5 naujų dainų. Prie naujų dainų daug dirbo pats Maiklas, o kitas dainas iš ankstesnio albumo remiksavo kiti muzikantai. Naujoms dainoms būdingos narkotikų priklausomybės, sekso, santykių bei paranojos tematikos.

Nors albumo pardavimai nebuvo labai sėkmingi Amerikos Valstijose, viskas buvo kitaip Prancūzijoje, Ispanijoje, Belgijoje bei Naujojoje Zelandijoje, kur albumas siekė pirmąją vietą. Nuo jo išleidimo, iš viso buvo parduota virš 6 milijonų albumo kopijų, dėl ko tai yra daugiausiai visų laikų parduodamas remiksinis albumas.

## Dainų sąrašas

# „Blood on the Dance Floor“ — 4:13
# „Morphine“ — 6:29
# „Superfly Sister“ — 6:28
# „Ghosts“ — 5:14
# „Is It Scary“ — 5:36
# „Scream Louder (Flyte Tyme Remix)“ — 5:27
# „Money (Fire Island Radio Edit)“ — 4:23
# „2 Bad (Refugee Camp Mix)“ — 3:33
# „Stranger in Moscow (Tee's In-House Club Mix)“ — 6:54
# „This Time Around (D.M. Radio Mix)“ — 4:05
# „Earth Song (Hani's Club Experience)“ — 7:55
# „You Are Not Alone (Classic Club Mix)“ — 7:37
# „HIStory (Tony Moran's HIStory Lesson)“ — 8:01

## Nuorodos
Goodbye Yellow Brick Road

**„Goodbye Yellow Brick Road“** – septintasis studijinis britų atlikėjo Elton John albumas, išleistas 1973 m. spalio 5 d. Buvo parduota daugiau kaip 30 milijonų šio albumo kopijų visame pasaulyje. Jis laikomas pačiu sėkmingiausiu Eltono albumu. Įrašinėti buvo planuojama Jamaikoje, bet dėl susiklosčiusių problemų įrašytas buvo *Château d'Hérouville* rūmuose, Prancūzijoje (kaip ir ankstesni du albumai). Iš visų 17 įrašų, albume yra tokie žinomi hitai kaip „Candle in the Wind“, „Bennie and the Jets“ „Goodbye Yellow Brick Road“ bei „Saturday Night's Alright for Fighting“. Nors įrašymai vyko ne Jamaikoje, iš ten Džonas gavo nemažai kūrybinio įkvėpimo ir pargrįžęs į Prancūziją jis su grupe įrašė tiek įrašų, kad buvo nuspręsta išleisti dvigubą albumą (LP).

## Pripažinimas
Albumas laikytinas geriausiu ir populiariausiu Eltono Džono darbu, taipogi geriausiai parduodamu. Jungtinėse Amerikos Valstijose albumas 1973 m. spalį tapo auksiniu, o 1993 m. kovą penkiskart platininiu. Tačiau 2014 m. vasarį jau buvo pripažintas aštuoniskart platininiu (pardavęs daugiau kaip 8,000,000 kopijų). 2003 m. albumas pateko į Grammy šlovės muziejų. 500 visų laikų geriausių albumų žurnalo „Rolling Stone“ sąraše albumas užėmė 91-ą vietą ir 59-ą kanalo „Channel 4“ 2009 m. 100 geriausių albumų sąraše.

## Dainų sąrašas

#### Pirmoji pusė

# „Funeral for a Friend/Love Lies Bleeding“ – 11:09
# „Candle in the Wind“ – 3:50
# „Bennie and the Jets“ – 5:23

#### Antroji pusė

# „Goodbye Yellow Brick Road“ – 3:13
# „This Song Has No Title“ – 2:23
# „Grey Seal“ – 4:00
# „Jamaica Jerk-Off“ – 3:39
# „I've Seen That Movie Too“ – 5:59

#### Trečioji pusė

# „Sweet Painted Lady“ – 3:54
# „The Ballad of Danny Bailey (1909–34)“ – 4:23
# „Dirty Little Girl“ – 5:00
# „All the Girls Love Alice“ – 5:09

#### Ketvirtoji pusė

# „Your Sister Can't Twist (But She Can Rock 'n Roll)“ – 2:42
# „Saturday Night's Alright for Fighting“ – 4:57
# „Roy Rogers“ – 4:07
# „Social Disease“ – 3:42
# „Harmony“ – 2:46

## Kolektyvas
Informacija paremta albumo įpakavimo pateiktomis pastabomis. Nurodyti dainų numeriai atitinka tik CD ir virtualaus leidimo sąrašus.

* Elton John – vokalas, pianinas (1–6, 8–10, 12–17), *Fender Rhodes* (5, 6), *Farfisa* vargonai (3, 5, 7, 13), melotronas (5, 6, 11), harpsipianinas (nepažymėtas) dainoje „Social Disease“
* Dee Murray – bosinė gitara
* Davey Johnstone – akustinė gitara, elektrinė gitara, Lesli gitara, slaidinė gitara, plieninė gitara, bandža
* Nigel Olsson – būgnai, kongos, tamburinas
* Dee Murray, Davey Johnstone, Nigel Olsson – pritariamieji vokalai (1, 2, 4, 10, 13, 17)
* Del Newman – orkestrinė aranžuotė (4, 8–10, 15, 17)
* Leroy Gómez – saksofono solo (16)
* David Hentschel – *ARP* sintezatorius (1, 12)
* Kiki Dee – pritariamasis vokalas dainoje „All the Girls Love Alice“
* Ray Cooper – tamburinas dainoje „All the Girls Love Alice“
* Neįvardinti – būgnų mašina, marakos, timbalai, lazdelės (*claves*) dainoje "Jamaica Jerk-Off", kastanetos dainoje „Funeral for a Friend“, barškučiai dainoje „I've Seen That Movie Too“, tamburinas dainoje „Social Disease“, akordeonas, vibrafonas dainoje „Sweet Painted Lady“.

## Išnašos
Gudžaratai

**Gudžaratai** (sav. ગુજરાતી = *gujarātī*) – Indijos tauta, gyvenanti daugiausia Gudžarato valstijoje, kalbiškai priklausanti indoarijams. Kaip gimtąją vartoja gudžaratų kalbą ir jos atmainas, taip pat kalba angliškai, hindi. Be Gudžarato dar gausiau gyvena Mumbajuje, išeivijoje Pakistane, Bangladeše, Kenijoje, Pietų Afrikos Respublikoje, Jungtinėje Karalystėje. Dauguma tikinčiųjų – hinduistai, yra musulmonų sunitų, džainų.

## Istorija
Manoma, kad gudžaratų protėviai į dabartinę Gudžarato teritoriją atsikėlė I tūkstm. pradžioje ir iš dalies asimiliavo vietinius bhilus ir arijų palikuonius, nors kitų mokslininkų nuomone, gudžaratai yra senųjų arijų palikuoniai. Gana greitai pasiekė tautinę konsolidaciją, o 1406 m. atsidūrė Gudžarato sultonate (sostinė Ahmadabadas), kuris ypač sustiprėjo XV a. pab. – XVI a. pr. Gudžaratai pagarsėjo kaip prekybininkai, pramonininkai, išvystė pajėgiausią Indijoje ekonomiką.

Gudžaratų atstovai ženkliai prisidėjo prie Indijos išsivadavimo judėjimo.

## Kultūra
Tradiciniškai gudžaratai verčiasi žemdirbyste (auginami sorgai, soros, kviečiai, kukurūzai, žemės riešutai, laistomose žemėse – ryžiai), gyvulininkyste (buivolai, zebu, avys, ožkos). Pagrindinė pramonės šaka – tekstilė. Turi savo tautinę literatūrą, muziką, šokius, teatrą, architektūrą, dailę (garsėja gudžaratų miniatiūrų mokykla).

Tradicinė gudžaratų architektūra yra iš plytų ir akmens, namai su dengtomis galerijomis ir vidiniais kiemais. Vartai, langai, durys gausiai puošti medžio drožiniais. Miestai puošnūs, išlaikę daug tradicinės architektūros (Ahmadabadas, Vadodara).

## Išnašos
Ali Farka Touré

**Ali Ibrahimas „Farka“ Turė** (*Ali Ibrahim „Farka“ Touré*, 1939 m. spalio 31 d. – 2006 m. kovo 6 d.) – žymus Malio dainininkas, muzikas multiinstrumentalistas.

## Biografija
Gimė songajų-fulbių šeimoje Timbuktu regione. Kaip muzikas pagarsėjo XX a. 7-ajame dešimtmetyje, o XX a. 10-ajame dešimtmetyje Ali Farka Turė tapo „pasaulio muzikos“ žvaigžde, koncertavo Europoje, JAV, Kanadoje.

2004 m. tapo Niafunkės miestelio meru.

Jo sūnus Vjo Farka Turė taip pat tapo muziku.

## Kūryba
Ali Farka Turė grojo tradicinę Malio muziką, puikiai grojo gitara, buvo įvaldęs daugelį vietinių muzikos instrumentų. Jo atliekama muzika sieta su tradicija, iš kurios išsirutuliojo bliuzas. Ali Farka Turė bendradarbiavo su įvairiais atlikėjais – Rajumi Kuderiu, Koriu Harisu, Tumaniu Diabatė. Turės muzika panaudota filmų garso takeliams („Neištikima“, 2002 m., „Irma Vep“, 1996 m., „Rugpjūčio pabaiga, rugsėjo pradžia“, 1998 m., „Juodoji Pantera“, 2018 m.). Atlikėjas pasirodė Martino Skorcezės dokumentiniame filme apie bliuzo kilmę *Feel Like Going Home* (2003 m.).

Ali Farka Turė apdovanotas 3 „Grammy“ apdovanojimais (1994, 2005 ir 2010 m., pastarasis – su Tumaniu Diabatė).

### Diskografija
* *Farka* (1976 m.)
* *Spécial « Biennale du Mali »* (1976 m.)
* *Biennale* (1978 m.)
* *Ali Touré Farka* (1979 m.)
* * Ali Touré dit Farka* (1980 m.)
* *Ali Farka Touré* (1989 m.)
* *African Blues* (1990 m.)
* *The River* (1991 m.)
* *The Source* (1992 m., su Tadž Mahalu)
* *Talking Timbuktu* (1994 m.)
* *Niafunké* (1999 m.)
* *Mississippi to Mali* (2002 m., su Koriu Harisu)
* *In the Heart of the Moon* (2005 m., su Tumaniu Diabatė ir Rajumi Kuderiu)
* *Savane* (2006 m.)
* *Ali and Toumani* (2010 m., su Tumaniu Diabatė)

## Šaltiniai

## Nuorodos
*
Bremnes IL

**Bremnes Idrettslag** arba trumpiau vadinamas **Bremnes IL** – Norvegijos futbolo klubas iš Bremneso.

## Istorija
Klubas įkurtas 1945 m. 

Pastaruoju metu žaisdavo ketvirtoje arba penktoje pakopoje.

## Pasiekimai


## Sezonai

|}

## Lietuviai
* Tomas Bučma, saugas, 2019 m.
* Karolis Kazokaitis, saugas, 2019 m.
* Giedrius Kvedaras, vartininkas, 2019– m.
* Lukas Paukštė, vartininkas, 2020 m.
* Aurimas Raginis, saugas, 2019–2020 m.
* Povilas Survila, vartininkas, nuo 2022 m.
* Valentinas Jeriomenka, nuo 2022 m.

## Išnašos

## Nuorodos
* facebook paskyra
Juozas Jakavonis

**Juozas Jakavonis** (slapyvardis **Tigras**; 1925 m. liepos 10 d. Kasčiūnuose, Merkinės valsčiuje – 2021 m. lapkričio 23 d. Vilniuje) – partizaninio judėjimo dalyvis, politinis kalinys.

## Biografija
J. Jakavonis nuo devyniolikos metų dalyvavo ginkluotame pasipriešinime. Jis su kitais partizanais tėvų namų kieme 1945 m. įrengė bunkerį, kuris 1945–1946 m. buvo Pietų Lietuvos partizanų vadų vadavietė. Bunkeryje gyveno ir dirbo vadai Juozas Vitkus-Kazimieraitis ir Adolfas Ramanauskas-Vanagas, buvo leidžiamas partizanų laikraštis „Laisvės varpas“. J. Jakavonis dar buvo pogrindinės spaudos platintojas. Po dvejų metų aktyvios partizaninės kovos, 1946 m. gruodžio 8 d. gimtajame kaime, pas kaimyną, buvo suimtas su partizanų spauda. Po to buvo tardomas ir kankinamas Merkinės milicijos rūsiuose, Varėnoje, o galiausiai ir Vilniaus KGB rūsiuose. Ištvėręs baisius kankinimus, J. Jakavonis neišdavė nė vieno bendražygio. Bolševikinės valdžios buvo nuteistas – nuo 1946 m. buvo išsiųstas kalėti į Kolymos [Sibiro] kalėjimus. Iš tremties su šeima į Lietuvą grįžo 1959 m.

1988 m., prasidėjus Atgimimui, J. Jakavonis įsitraukė į Sąjūdžio veiklą. Šalia jo namų buvo atkastas ir įrengtas bunkeris, buvusi Pietų Lietuvos partizanų vadavietė.

## Įvertinimas

* 1994 m. Lietuvos politinių kalinių ir tremtinių sąjunga įteikė Pasipriešinimo dalyvio Kryžių.
* 1995 m. Tautos fondas (JAV) įteikė padėką už gyvosios istorijos paliudijimus. 
* 1998 m. apdovanotas Vyčio Kryžiaus 3-iojo laipsnio ordinu.
* 2000 m. įteiktas Lietuvos kariuomenės kūrėjų savanorių medalis.
* 2018 m. apdovanotas Varėnos rajono savivaldybės garbės ženklu „Už nuopelnus Varėnos kraštui“.

## Bibliografija

* Juozas Jakavonis. *Šalia mirties*. Kaunas: Naujasis lankas, 2005. ISBN 9955-03-270-7.

## Šaltiniai

## Nuorodos

* Juozas Jakavonis-Tigras
Pakeleivis (1986 filmas)

**Pakeleivis** () – 1986 m. JAV sukurtas filmas. Režisierius Robert Harmon.
 
## Pagrindiniai aktoriai
: *Aktorius – vaidmuo*
* Rutger Hauer – Džonas Raideris
* C. Thomas Howell – Džimas Halsis
* Jennifer Jason Leigh – Neš
* Jeffrey DeMunn
* John M. Jackson
* Jack Thibeau
* Armin Shimerman

## Turinys

Džimas, vykdydamas užsakymą nuvaryti automobilį iš Čikagos į Kaliforniją, pakeliui sustoja pavežti tranzuojantį vyrą. Jis tikėjosi, kad pakeleivis padės jam neužmigti prie vairo, tačiuau vyras, prisistatęs Džonu Raideriu, netrukus prisipažįsta nužudęs prieš tai jį pavežusį žmogų ir dabar ketina tą patį padaryti ir su Džimu. Šiam pavyksta atsikratyti pakeleivio, tačiau Raideris leidžiasi iš paskos, pakeliui spėsdamas jam spąstus. Netrukus Džimas tampa pagrindiniu įtariamuoju ir jį presekioti pradeda valstijos policija. 

## Susiję filmai
* Pakeleivis 2 (2003 m.)
* Pakeleivis (2007 m.)
Petroniškis (ežeras)

**Petroniškis** arba **Purvinka** – ežeras Lietuvoje, Zarasų rajone, Zarasų miesto pietiniame pakraštyje. Ežero ilgis iš vakarų į rytus – 0,27 km, plotis – iki 0,18 km. Altitudė 145,7 m. Krantai neaukšti, pietinis ir vakarinis žemi ir pelkėti, apaugę medžiais ir krūmynais. Aplink ežerą stovi gyvenamieji namai, ūkinės paskirties pastatai, pietinėje pakrantėje – pievos ir miškeliai. Šiaurės vakaruose išteka upeliukas link Zarasaičio ežero (Laukesos baseinas).

## Šaltiniai
Kupranugario mūšis

**Kupranugario mūšis** – 656 m., Pirmojo arabų pilietinio karo metu tarp kalifo Ali pajėgų ir jo priešininkų, Basros apylinkėse (dab. Irakas) vykęs mūšis.

Mūšis kilo, kai kalifas Ali nenubaudė prieš tai valdžiusio kalifo Usmano, kuris buvo 656 m. nužudytas Medinoje, žudikų. Tuo nepatenkintieji, kuriems vadovavo Mahometo trečioji žmona Aiša bint Abu Bakr ir artimi bendražygiai Zubairas ibn Avamas ir Talha ibn Ubaidula, iš Hidžazo surengė žygį į Basrą, kur glaudėsi Usmano žudikai. Jie nugalėjo vietos Ali rėmėjų pasipriešinimą, miesto valdytojas pabėgo. Rasti Usmano žudikai buvo nužudyti. Ali surengė atsakomąjį žygį iš Kufos su 12000−20000 karių pajėgomis. Aiša su rėmėjais prieš juos surinko 30000 karių armiją, bet dauguma basriečių atsiliepė į Ali kvietimą ir pasitraukė, tokiu būdu karinį pranašumą įgijo Ali pajėgos.

Pasakojama, kad Ali pradėjo derybas su maištininkais, tačiau jo pajėgose buvę Usmano žudikai derybų nenorėjo, nes susitarus taikiai juos galėjo ištikti toks pat likimas kaip buvusius Basroje, tad jie surengė provokuojamą ataką. Talha ir Zubairas galvojo, kad Ali juos apgavo ir atsakė savo ataka. Tą patį apie juos pagalvojo Ali ir nurodė pulti visoms pajėgoms. Mūšyje sukilėliai pralaimėjo, Talha ir Zubairas žuvo. Aiša buvo paimta į nelaisvę, bet Ali ją pagerbė ir leido grįžti į Mediną bei skyrė išmokas pragyvenimui. Mūšis žinomas Kupranugario mūšio vardu dėl to, kad Aiša viduryje mūšio lauko sėdėjo ant kupranugario, nuo kurio ragino kovoms karius. Po mūšio Ali sustiprino savo valdžią Irake, įkūrė kalifato sostinę Kufoje ir po to patraukė su savo pajėgomis prieš sukilėlius Sirijoje.

Yra įvairių pasakojimų apie mūšį. Iškelta versija, kad kerštas Usmano žudikams buvo tik Zubairo ir Talhos pretekstas, o jų tikrasis tikslas buvo kalifo postas. Pasakota, kad Talha esą žuvo nuo išdavikiškai paleistos Marvano strėlės, o Zubairas esą pasitraukė iš mūšio negalėdamas matyti, kaip musulmonas žudo musulmoną, ir buvo nužudytas besimeldžiantis jį pasekusio Ali armijos kario.

## Šaltiniai
* Alexander Mikaberidze. *Conflict and Conquest in the Islamic World: A Historical Encyclopedia.* ABC-CLIO, 2011, Vol. 1, p. 200
* Sayyid Ali Ashgar Razwy. *A Restatement of the History of Islam and Muslims*, 2014
Plavelis

**Plavelis** – ežeras Lietuvoje, Zarasų rajone, 3 km į vakarus nuo Dusetų. Ežero ilgis iš šiaurės vakarų į pietryčius – 0,48 km, plotis – iki 0,37 km. Altitudė 108,4 m. Krantai daugiausia aukštoki, ištisai apaugę siauru medžių ir krūmų ruožu. Aplinkui plyti pievos ir dirbami laukai, pietinėje pakrantėje stūkso miškelis. Šiaurės vakaruose išteka upelis link Sartų ežero intako Ūžos upelio. Šalia įsikūręs Antažiegės kaimas. Už 0,5 km į pietus telkšo didesnis ežeras Plavys.

## Šaltiniai
Vladimir Horowitz

**Vladimiras Horovicas** (*Vladimir Horowitz*; 1904 m. spalio 1 d. – 1989 m. lapkričio 5 d.) – Jungtinių Amerikos Valstijų pianistas, vienas žymiausių XX a. pianistų virtuozų.

Gimė žydų šeimoje Rusijos imperijoje (Kijeve, kitur nurodoma, kad Berdyčive). 1921 m. baigė Kijevo konservatoriją. Gastroliavo po pilietinio karo siaubiamą Rusijos imperiją, surengė 23 koncertus Petrograde. 1925 m. emigravo pradžioje į Vokietiją, o nuo 1928 m. gyveno Niujorke. Ten jau po debiutinio koncerto Karnegio salėje susilaukė didelio susižavėjimo. Vėliau koncertavo Jungtinėse Amerikos Valstijose ir Europos šalyse, rengė jaunuosius pianistus (Niką Kaufmaną, Ivaną Deivisą, Baironą Dženisą, Garį Grafmaną ir kt.).

Vladimiro Horovico repertuarą sudarė daugiausia Piotro Čaikovskio, Ferenco Listo, Modesto Musorgskio, Aleksandro Skriabino, Frederiko Šopeno kūriniai. Sukūrė daug fortepijoninių parafrazių ir transkripcijų.

Vladimiras Horovicas apdovanotas 26 „Grammy“ apdovanojimais (iš jų 1990 m. – už viso gyvenimo nuopelnus), Prancūzijos, Italijos, JAV valstybiniais apdovanojimais.

## Šaltiniai
Georg Solti

**Džordžas Šoltis** (, gimė kaip *György Stern*, 1912 m. spalio 21 d. – 1997 m. rugsėjo 5 d.) – Vengrijos ir Jungtinės Karalystės dirigentas, pianistas.

Gimė kaip Dėrdi Šternas žydų šeimoje Budapešte. 1930 m. baigė Budapešto muzikos akademiją, kurioje lankė Bėlos Bartoko, Zoltano Kodajaus, Ernės fon Dohnanio klases. 1930–1939 m. Džordžas Šoltis dirbo korepetitoriumi, vėliau dirigentu Budapešto operoje. 1936 ir 1937 m. buvo Arturo Toskaninio asistentu Zalcburgo festivalyje. II pasaulinio karo metais Džordžas Šoltis gyveno Šveicarijoje (Liucernoje), koncertavo kaip pianistas. Sužlugus nacistiniam režimui, Šoltis įgijo galimybę dirbti aukštose pareigose: 1946–1952 m. jis buvo Bavarijos operos Miunchene, 1952–1961 m. Frankfurto prie Maino operos, 1961–1971 m. *Covent Garden* teatro Londone, 1973–1979 m. Paryžiaus operos muzikos direktorius. 1969–1991 m. Čikagos simfoninio orkestro vadovas, 1971–1975 m. Paryžiaus orkestro, 1979–1983 m. Londono filharmonijos orkestro vyriausiasis dirigentas. Gastroliavo Europoje, Jungtinėse Amerikos Valstijose, Australijoje.

Džordžas Šoltis interpretavo daugiausia Ričardo Vagnerio, Ričardo Štrauso, Giustavo Malerio, Volfgango Amadėjaus Mocarto, Liudviko van Bethoveno, Džiuzepės Verdžio, Džozefo Haidno, Bėlos Bartoko, Zoltano Kodajaus kūrinius. Jis diriguodavo presižiškiausiuose klasikinės muzikos festivaliuose, parengė daugelio žymių kūrinių (Vedžio „Traviata“, „Aida“, Mocarto „Rekviem“, Bethoveno simfonijų, Vagnerio „Nibelungo žiedo“) įrašus.

1972 m. Šolčiui suteiktas sero titulas. Apdovanotas 32 „Grammy“ apdovanojimais (tarp jų – už visą kūrybą, 1996 m.; rekordinis skaičius), Karališkosios filharmonijos draugijos aukso medaliu (1989 m.).

## Šaltiniai
Dniepro tvenkinys

**Dniepro tvenkinys** () – tvenkinys pietinėje Ukrainoje, Dniepro upės slėnyje. Telkšo Dniepropetrovsko ir Zaporožės sričių teritorijose. Ilgis 129 km, plotis iki 3,5 km.

Susidarė 1933 m. (pakartotinai 1948 m.) patvenkus Dniepro upę Dniepro HE užtvanka ties Zaporožės miestu. Tvenkinys sudarytas laivybinėms reikmėms, nes upė šioje vietoje buvusi slenkstėta. Taip pat vanduo naudojamas liedinimui, buitinėms reikmėms, vystoma pramoninė žvejyba.

Dėl patvankos Dniepro intako Samaros žemupio slėnyje susidarė ežeras (tarybiniais metais vadintas Lenino vardo ežeru). Vandens lygio metinė svyravymų amplitudė – 2,9 m.
 
Greta tvenkinio įsikūręs Dnipras, Kamianskė, Novomoskovskas.

## Šaltiniai
Caribou

**„Caribou“** – aštuntas studijinis britų atlikėjo Elton John albumas, išleistas 1974 m. birželio 28 d. Tai buvo jo ketvirtasis pardavimuose sėkmingas albumas Jungtinėse Valstijose ir trečiasis Jungtinėje Karalystėje. Albumui priklauso tokie singlai kaip „Don't Let the Sun Go Down on Me“, kuris pasiekė 16-ą vietą Jungtinės Karalystės singlų pardavimuose ir 2-ą vietą Amerikos Valstijose, taip pat „The Bitch Is Back“, kuris pasiekė 15-ą vietą Jungtinėje Karalystėje bei 4-ą vietą Amerikos Valstijose. Abu šie singlai Kanadoje pasiekė net pirmąją vietą. 1974 m. albumas tapo auksiniu, o 1993 m. ne tik platininiu, bet ir dukart platininiu. „Caribou“ buvo nominuotas ir Grammy metų albumui.

## Dainų sąrašas
Visas dainas parašė Elton John ir Bernie Taupin, išskyrus „Pinball Wizard“.

#### Pirmoji pusė

# „The Bitch Is Back“ – 3:44
# „Pinky“ – 3:54
# „Grimsby“ – 3:47
# „Dixie Lily“ – 2:54
# „Solar Prestige a Gammon“ – 2:52
# „You're So Static“ – 4:52

#### Antroji pusė

# „I've Seen the Saucers“ – 4:48
# „Stinker“ – 5:20
# „Don't Let the Sun Go Down on Me“ – 5:36
# „Ticking“ – 7:33

CD formate pirmoji ir antroji pusės yra sukombinuotos į vieną (1-10).

### Papildomi įrašai (1995–1996 pateikė Mercury ir Rocket)

# „Pinball Wizard“ – 5:09
# „Sick City“ – 5:23
# „Cold Highway“ – 3:25
# „Step into Christmas“ – 4:32

## Išnašos
Kamianskės tvenkinys

**Kamianskės tvenkinys** (, iki 2017 m. – ***Dnieprodzeržinskio tvenkinys***) – tvenkinys pietinėje Ukrainoje, Dniepro upės slėnyje. Telkšo Dniepropetrovsko, Poltavos ir Kirovohrado sričių teritorijose. Ilgis 122 km, plotis iki 8 km.

Susidarė 1963–1965 m. patvenkus Dniepro upę Srednedneprovskajos HE užtvanka ties Dnieprodzeržinskio (dab. Kamianskės) miestu. Tvenkinys sudarytas laivybinėms reikmėms, taip pat vanduo naudojamas liedinimui, buitinėms reikmėms, vystoma pramoninė žvejyba. Vandens lygio metinė svyravymų amplitudė – 0,5 m.
 
Greta tvenkinio įsikūręs Kremenčukas, Horišni Plavniai, Verchniodniprovskas, Kamianskė.

## Šaltiniai
Meshari

**Meshari** () – seniausia knyga, parašyta ir išleista albanų kalba. Knyga buvo parašyta katalikų dvasininko Gjon Buzuku 1555 m. Knygą sudaro 188 puslapiai, kurie parašyti dvejais stulpeliais. *Meshari* yra pagrindinių katalikų liturgijos dalių aprašymas albanų kalba. Knygoje aprašomos pagrindinių metų švenčių liturginės apeigos, patabos iš maldaknygių, ištraukos iš Biblijos ir katekizmas.

Vienintelė knygos kopija saugoma Vatikane.
Dniprorudnė

**Dniprorudnė** () – miestas pietų Ukrainoje, Zaporožės srityje, Kachovkos tvenkinio (Dniepro) kairiajame krante. Praeina plentas Vasylivka–Kachovka, ateina geležinkelio atšaka. Yra upių uostas. Vystoma gelžbetonio, geležies rūdų apdirbimo, statybinių mašinų gamybos pramonė; kasama geležies rūda. Veikia kultūros namai.

## Istorija
1961 m. įkurta Družbos kalnakasių gyvenvietė. 1963 m. pervadinta į Dnieprogradą, o 1964 m. tapo miesto tipo gyvenviete Dnieprorudnojė. 1970 m. suteiktas miesto statusas.

## Šaltiniai
Dno

**Dno** () – miestas Rusijoje, Pskovo srityje, 113 km į rytus nuo Pskovo; rajono centras. Didelis geležinkelių mazgas – kertasi linijos Pskovas–Bologojė ir Sankt Peterburgas–Vitebskas. Metalo apdirbimo pramonė, geležinkelių priežiūra. Veikia Šv. Mykolo Arkangelo cerkvė, yra tarybinių karių memorialas.

## Istorija
Dno (rus. „dugnas“) gyvenvietė šaltiniuose minima nuo XV a. Gyvenvietė išaugo XIX a., ypač nutiesus geležinkelius. Miesto statusas suteiktas 1925 m.

## Šaltiniai
Novosibirsko tvenkinys

**Novosibirsko tvenkinys** (), dar vadinamas ***Obės mariomis*** (*Обское море*) – tvenkinys, esantis Rusijoje, Novosibirsko srityje ir Altajaus krašte, Obės upės slėnyje. Ilgis 200 km, plotis iki 17 km.

Susidarė 1957–1959 m. patvenkus Obės upę Novosibirsko HE užtvanka ties Novosibirsko miestu. Tvenkinys sudarytas laivybinėms reikmėms, buitinėms, poilsinėms reikmėms, potvynių valdymui, vystoma pramoninė žvejyba. Vandens lygio metinė svyravymų amplitudė – iki 5 m. Sudarant tvenkinį užlieta keletas kaimų bei Berdsko centras.
 
Greta tvenkinio įsikūręs Berdskas, Kamenis prie Obės, pietiniai Novosibirsko pakraščiai.

## Šaltiniai
Ň

**Ň** ir **ň** (*n su [[paukščiukas (diakritinis ženklas)|paukščiuku]]*) – modifikuota lotyniškos abėcėlės raidė N, naudojama čekų, slovakų, turkmėnų kalbų abėcėlėse. Suformuota pridėjus paukščiuką (*háček* čekų kalboje ir *mäkčeň* – slovakų) prie lotyniškos N.

## Kodai
Rusijos Arktikos nacionalinis parkas

**Rusijos Arktikos nacionalinis parkas** () – saugoma gamtos sritis šiaurės Rusijoje, Archangelsko srityje, apima Naujosios Žemės salyno šiaurinę dalį bei dalį Prano Juozapo Žemės. Įsteigtas 2009 m.

Parkas skirtas išsaugoti išskirtinę Arkties gamtą. Čia uolingose salose peri gausūs „paukščių turgūs“ (narūnėliai, gagos), yra jūros vėplių gulyklos, sutinkami baltieji lokiai, grenlandiniai banginiai, šiaurinės lapės, grenlandiniai ir žieduotieji ruoniai. Išlikę su Arkties tyrimais ir karine veikla susiję objektai – Viljamo Barenco stovyklavietės, meteorologinės bazės, branduolinių bandymų poligonai.

2016 m. prie nacionalinio parko prijungta dalis panaikinto Prano Juozapo Žemės draustinio.


Tikhaya bay.jpg|Ramybės įlanka Prano Juozapo Žemėje
QP8A1635.jpg|Naujosios Žemės pakrantė
Птичьи базары.jpg|Paukščių turgus
Polar bear in the Russian Arctic National Park, Novaya Zemlya 2015-1.jpg|Baltasis lokys


## Šaltiniai
Čertovka

**Čertovka** gali reikšti:

* Afanasiškis, buvęs kaimas Zarasų rajone;
* Čertauka, ežeras Zarasų rajone.
Avačios užutėkis

**Avačios užutėkis** arba ***Avačios įlanka*** () – Ramiojo vandenyno dalis, įsiterpusi į Kamčiatkos pusiasalio (Rusija) pietrytinį krantą. Ilgis 24 km, didžiausias plotis 8 km, žiočių plotis 3 km, didžiausias gylis 26 metrai. Įlankos krantai aukšti, statūs. Įteka Avačios ir Paratunkos upės.

Prie Avačios įlankos įsikūręs Kamčiatkos Petropavlovsko uostamiestis bei uždaras Viliučinsko miestas (povandeninių laivų bazė). Užutėkyje yra ryškus objektas – uolos „Trys broliai“.

## Šaltiniai
Thomas Dempster

**Tomas Dempsteris** (*Thomas Dempster*, 1579 m. rugpjūčio 23 d. Cliftbog, Aberdinšyre – 1625 m. rugsėjo 6 d. Bolonijoje) – škotų filologas, istorikas ir poetas.

Jo 1619 m. parašytas veikalas „Apie karališkąją Etrūriją“ laikomas etruskologijos pradžia.

Gimė katalikiškoje škotų aristokratų šeimoje Aberdinšyre, mokytis buvo išsiųstas į užsienį. Dempsteriai buvo katalikai šalyje, kurioje vyravo protestantizmas, ir turėjo skandalistų reputaciją. Tomo brolis Džeimsas, pabėgęs nuo tėvo išpuolių, keletą metų buvo piratu šiaurinėse salose, stojo į karinę tarnybą, bet buvo demobilizuotas dėl subordinacijos nepaisymo. Tomo tėvas prarado šeimos turtą ir buvo nukirsdintas dėl klastojimo. Nuo 1589 iki 1598 m. Tomas Dempsteris studijavo senųjų kalbų filologiją ir filosofiją Kembridžo, Paryžiaus, Lioveno, Romos ir Lilio universitetuose. Savo svarbiausiu mokytoju laikė Justą Lipsijų.

Dėl šių, o taip pat dėl politinių ir religinių priežasčių Elžbietos savivalės laikais, toms negalėjo grįžti į tėvynę ir čia pasirodydavo tik su retais vizitais. Savo intelektualinį potencialą jis galėjo pademonstruoti tik būdamas profesoriumi Prancūzijoje ir Italijoje, keldamasis iš vietos į vietą su įvairiais spalvingais incidentais. Tomą Dempsterį globojo Etrūrijos didysis kunigaikštis Kozimas II, kuris jį įgaliojo parašyti darbą apie etruskus. Po trejų metų Tomas jam įteikė savo *magnus opus*, rankraštinį *De Etruria Regali Libri Septem*, „Septynios knygos apie karališkąją Etrūriją“ lotynų kalba. Tai buvo pirmasis detalus kiekvieno etruskų civilizacijos aspekto tyrimas, laikomas puikiu darbu šia tema. 1723 m. Thomas Coke pabandė išleisti pagerintą šio veikalo leidimą. Rankraščio originalas laikomas *Coke* bibliotekoje Holkhamo mieste.


File:Dempster, Thomas – Keraunos kai obelos in glossas librorum quatuor Institutionum, 1622 – BEIC 14136595.jpg|*Keraunos kai obelos in glossas librorum quatuor Institutionum*, 1622


## Nuorodos
Seiji Ozawa

**Seidžis Ozava** (; 1935 m. rugsėjo 1 d. – 2024 m. vasario 6 d.) – japonų dirigentas.

## Biografija
Gimė 1935 m. rugsėjo 1 d. Šenjange, Kinijoje (tuometinėje Japonijos valdomoje Mandžuko valstybėje). Nuo vaikystės buvo linkęs į muziką, mokėsi groti pianinu, bet dėl paauglystėje patirtos rankų traumos persikvalifikavo į dirigavimą. 1959 m. laimėjo pirmąjį tarptautinį dirigentų konkursą Bezansone, Prancūzijoje. Vėliau mokėsi JAV, buvo Charles Munch mokinys. 1964–1968 m. vadovavo Čikagos Ravinijos muzikos festivaliui. 1965–1969 m. vadovavo Toronto, 1970–1976 m. – San Fransisko, 1973–2002 m. – Bostono orkestrams. Per savo karjerą dirigavo daugeliui kitų pagrindinių orkestrų pasaulyje. Japonijoje yra įsteigęs Saito Kinen orkestrą, pavadintą buvusio mokytojo garbei. Nuo 1992 m. Matsumoto mieste vyksta Seidžio Ozavos inicijuotas Saito Kinen muzikos festivalis.

Jis per savo karjerą dirbęs su įvairiais pasaulinio garso orkestrais: San Fransisko, Toronto, Bostono, Berlyno ir kt. Specializavosi šiuolaikinėje muzikoje. Laikomas vienu sėkmingiausių japonų kilmės dirigentų, buvo pelnęs Japonijos nacionalinę kultūros premiją, Grammy apdovanojimą, garbės daktaro laipsnį jam buvo suteikęs Harvardo universitetas, Naujosios Anglijos muzikos konservatorija ir kitos aukštosios mokyklos. Vadinamas pirmuoju iš Azijos kilusiu dirigentu, pasiekusiu pripažinimą Vakaruose.

## Šaltiniai